


Szentendre Város Önkormányzata Képviselő-testületének 25/2026. (IX. 24.) önkormányzati rendelete
a járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet módosításáról
[1] Szentendre Város Önkormányzat Képviselő-testülete a Magyarország helyi önkormányzatáról szóló törvény alapján ellátja a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületeken közúti járművel történő várakozási (parkolási) közszolgáltatást. A rendelet célja a várakozási díjak, a bérletek díjai és a lakossági regisztráció díjainak emelésével a feladat ellátás finanszírozhatóságának biztosítása.
[2] Szentendre Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában és a közúti közlekedésről szóló 1988. évi I. törvény 8. § (1) bekezdés c) pontjában meghatározott feladatkörében eljárva a következőket rendeli el:
1. §
A járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet 5. § (1a) bekezdés d) pontja helyébe a következő rendelkezés lép:
(A várakozás akkor tekintendő jogszerűnek, ha)
„d)	az üzemeltető rendszerében az adott rendszámhoz tartozó egyéb jogosultság rögzítést követően kiadva státuszba került. A kérelem befogadása és a kapcsolódó díj megfizetése nem biztosít azonnali várakozási jogosultságot, az engedély vagy bérlet kiadásától számítva él a jogosultság, amelyről az üzemeltető rendszere elektronikus tájékoztatást küld.”
2. §
A járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet 10. § (2) bekezdése helyébe a következő rendelkezés lép:
„(2) 2023. január 1-től elektronikusan kiváltható a városi kedvezményes várakozási engedély a szentendrei lakóhellyel vagy tartózkodási hellyel rendelkező természetes személy, vagy az a szentendrei székhellyel vagy telephellyel rendelkező jogi személy, jogi személyiséggel nem rendelkező szervezet számára, ha az a kérelemben megjelölt jármű forgalmi engedélyében szereplő tulajdonos, vagy üzembentartó. A személyesen vagy elektronikusan váltott városi kedvezményes várakozási engedély a II. várakozási övezetben biztosít időtartam korlátozás nélküli várakozást az engedély érvényességi ideje alatt.”
3. §
A járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet 2. melléklete helyébe az 1. melléklet lép.
4. §
Ez a rendelet a kihirdetését követő 31. napon lép hatályba.
Szentendre, 2026. szeptember 24.



	Fülöp Zsolt							dr. Ignácz Dávid
	polgármester								jegyző


Záradék:
A rendelet 2026. szeptember 24 -én kihirdetésre került.


dr. Ignácz Dávid
jegyző

1. melléklet az .../... . (... . ... .) önkormányzati rendelethez
„2. melléklet a 29/2018. (XII.17.) önkormányzati rendelethez
A díjköteles várakozási területen fizetendő díjak, pótdíjak, bérletek megváltásának és cseréjének díjai
1. Várakozási díjak
1.1. Az I. és a II. védett övezetben lévő várakozási övezetben személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan 2 400 Ft/alkalom járművenként.
1.2. Az egyéb védett övezetben lévő várakozási övezetben személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan üzemidőben lévő órák száma és 600 Ft szorzata alkalmanként és járművenként.
1.3. Az I. parkoló zónában autóbuszra és 3,5 tonna megengedett legnagyobb össztömeg feletti tehergépkocsira vonatkozóan 3 500 Ft/óra
1.4. A II. parkoló zónában személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan 600 Ft/óra
1.5. A III. parkoló zónában személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan 780 Ft/óra
1.6. Egyéb, valamint I. és a II. védett övezetben lévő várakozási övezetben 3,5 t feletti autóbusz, illetve tehergépjármű 6 600 Ft alkalmanként és járművenként.
2. Személygépkocsira vásárolt bérletek díjai:
2.1. Természetes személyek, jogi személyek és jogi személyiséggel nem rendelkező szervezetek részére:	 
2.1.1. A III. parkoló zónában várakozásra jogosító bérlet díjai	 
2.1.1.1. Éves bérlet 220 000 Ft/ év	 
2.1.1.2. Féléves bérlet 165 000 Ft/félév	 
2.1.1.3. Havi bérlet 36 000Ft/hó	 
2.1.2. A II. parkoló zónában várakozásra jogosító bérlet díjai	 
2.1.2.1. Éves bérlet 130 000 Ft/év	 
2.1.2.2. Féléves bérlet 90 000 Ft/félév	 
2.1.2.3. Havi bérlet 22 000 Ft/hó
2.2. Munkavállalói és lakossági bérlet díjai	 
2.2.1. Éves bérlet 22 000 Ft/év	 
2.2.2. Féléves bérlet 13 000 Ft/félév	 
2.2.3. Havi bérlet 4 000 Ft/hó
2.3. Egészségügyi szolgáltató bérlet díjai	 
2.3.1. Éves bérlet 22 000 Ft/év	 
2.3.2. Féléves bérlet 13 000 Ft/félév	 
2.3.3. Havi bérlet 4 000 Ft/hó
2.4. Oktatási bérlet díjai:	 
2.4.1. Éves bérlet 22 000 Ft/év	 
2.4.2. Féléves bérlet 13 000 Ft/félév
3. A bérlettel kapcsolatos módosítás díja, valamint a 10. § (9) és (10) bekezdés szerinti eljárás díja alkalmanként 1 930 Ft/alkalom.
4. Díjak és pótdíjak mértéke járművenként
	
	A
várakozási díj/óra illetve várakozási megváltási díj/alkalom 
	B
pótdíj 15 napon belüli befizetés esetén 
	C
pótdíj 15 napon túli befizetés esetén

	Az I. és a II. védett övezetben lévő várakozási övezetben személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan, illetve a 3. § (2a) bekezdésben foglaltak megsértése esetén
	2 400 Ft/alkalom
	14 400 Ft
	43 200 Ft

	Az egyéb védett övezetben lévő várakozási övezetben személygépkocsira és a legfeljebb 3,5 tonna megengedett legnagyobb össztömegű tehergépkocsira vonatkozóan
	üzemidőben lévő órák száma és 600 Ft szorzata alkalmanként
	14 400 Ft
	43 200 Ft

	Egyéb, valamint I. és a II. védett övezetben lévő várakozási övezetben 3,5 t feletti autóbusz, illetve tehergépjármű
	6 600 Ft/alkalom
	39 600 Ft
	118 800 Ft

	Az autóbuszok számára kijelölt parkolóhely személygépkocsival
	
	7 800,- + 600,-
	24 000,- + 600,-

	Személygépkocsik számára kijelölt parkolóhely autóbusszal történő igénybevétele
	
	45 500,- + 3 500,-
	140 000,- + 3 500,-

	Ha egy személygépkocsi két vagy több parkolóhelyet foglal el,
	
	7 800,- + 600,-
	24 000,- + 600,-

	Ha egy autóbusz két vagy több parkolóhelyet foglal el
	
	45 500,- + 3 500,-
	140 000,- + 3 500,-

	I. parkoló zóna/busz
	3 500,-
	45500,- + 3 500,-
	140000,- + 3 500,-

	II. parkoló zóna
	600,-
	7800,- + 600,-
	24000,- + 600,-

	III. parkoló zóna
	780,-
	10140,- + 780,-
	31200,- + 780,-

	IV. parkoló zóna 
	
	14 400,- Ft
	43 200,- Ft


5. A 10. § (4) bekezdés szerinti várakozási megváltási díj, melyet Szentendre Város Önkormányzat 11784009-15731292-10140004 számú bankszámlájára kell megfizetni:
a) a tárgyévre az adott ingatlanra regisztrált gépjárművek esetén: a városi kedvezményes várakozási engedélyhez kapcsolódó várakozási megváltási díj a II. parkoló zónában első jármű esetén 10 000 Ft/év, második jármű esetén 20 000 Ft/év, harmadik jármű esetén 40 000 Ft/év, negyedik jármű esetén 80 000 Ft/év. A kérelem beadásának sorrendjétől függően kerül megállapításra a várakozási megváltási díj összege. Az adott lakcímre vonatkozóan a soron következő kérelem akkor nyújtható be, ha az előző már elbírálásra került. A kérelem az elbírálásakor az adott lakcímen elérhető legalacsonyabb sorszámú helyre kerül.
b) azon védett övezetben lakó személyek gépjárművei számára, melyek a védett övezetbe behajtási engedéllyel és a várakozási övezetbe érvényes belvárosi kedvezményes várakozási engedéllyel rendelkeznek a kérelem elbírálásakor, a II. parkoló zónára érvényes városi kedvezményes várakozási engedélyhez kapcsolódó várakozási megváltási éves díja az adott jármű városi kedvezményes várakozási megváltási díja és a belvárosi kedvezményes várakozási engedélyhez kapcsolódó várakozási megváltási díj különbözete (pl.: 10 000 – 2 400 Ft, vagy 20 000 – 2 400 Ft stb.).
c) a védett és korlátozott forgalmú övezetekben a belvárosi kedvezményes várakozási engedélyhez kapcsolódó várakozási megváltási díj 2400 Ft/alkalom.”

